# La Mola (Formentera)

La Mola de Formentera és un altiplà lleugerament inclinat de sud a nord, que té una extensió de 17,5 km², limitat per penya-segats, espadats de roques calcàries tortonianes elevades al Miocè superior, de fort pendent vertical en la línia de contacte entre la terra i la mar. Assoleix els 202 metres d'altitud. A la Mola s'hi troba la Talaia de Formentera, situada al vessant meridional de l'altiplà.
On comencen els penya-segats de la Mola, s'hi troba, entre es Ram i l'extrem oriental de la platja de Migjorn, el Caló des Mort.

## Coves a la Mola

Les coves de la Mola són cavitats o cavernes majoritàriament naturals i situades a la costa. S'hi troben:
* Avenc des Bosc d'en Botiga, caverna excavada dins marès (calcarenita quaternària). Al principi té un pou de 4 metres de desnivell seguit per una galeria de 23 metres.
* Cova de s'Aigua d'en Pep Talaia, a la costa de migjorn.
* Cova des Bacons, situada a 109 metres d'altitud. L'entrada té 18 metres d'amplària i 3 d'altura.
* Cova de sa Baixada, situada a 90 metres d'altitud. És una cavitat de 14 x 6,50 x 2'5 metres.
* Cova Bruta, molt prop d'es Ram.
* Cova de sa Mà Peluda està situada al vessant de mestral de la Mola.
* Coves de s'Arena: cova de s'Arena de Dalt i cova de s'Arena de Baix, situades a la costa llevant de la Mola.
* Cova des Fum.
* Cova Mala. Està situada a 30 metres d'altitud, en els penya-segats de migjorn de la Mola.

## Accidents hidrogràfics: torrents

Un torrent és un corrent d'aigua de règim irregular que sovint només s'activa durant les precipitacions estacionals. És característic dels vessants de muntanya. S'hi troben:
* Torrent des Arbocers, neix al vessant sud-oest de l'altiplà.
* Torrent de ses Bassetes, a la costa de migjorn.
* Torrentó Blanc. Desemboca a la costa de migjorn.
* Torrent d'en Gerra.
* Torrent d'en Jai.
* Torrent d'en Jaume Maians.

## Puntes de la Mola

Una punta (cap o promontori) és un accident geogràfic format per una massa de terra que es projecta mar endins. Les puntes més important són:
* Punta de Llençó, ubicada als penya-segats del vessant nord-est.
* Punta de s'Alfàbia, situada a la costa de migjorn.
* Punta de sa Creu.
* Punta Roja.
* Punta de sa Ruda.
* Punta de la Xindri.

## Vegeu també

* Església del Pilar de la Mola.
* El Pilar de la Mola.

## Referències

* 1 2 Enciclopèdia d'Eivissa i Formentera, la Mola
* ↑ Gencat DIEC
* ↑ Vilà i Valentí, J. [et al.].. Atles Universal Català (Gran Enciclopèdia Catalana). Barcelona: Enciclopèdia Catalana, abril de 1986. ISBN 8485194411. p. 42 K-6
* ↑ Enciclopèdia d'Eivissa i Formentera, Sa Talaia
* 1 2 Enciclopèdia d'Eivissa i Formentera, es Ram
* ↑ Enciclopèdia d'Eivissa i Formentera, Caló des Mort
* ↑ Enciclopèdia d'Eivissa i Formentera, Avenc des Bosc d'en Botiga
* ↑ Enciclopèdia d'Eivissa i Formentera, Cova de s'Aigua d'en Pep Talaia
* ↑ Enciclopèdia d'Eivissa i Formentera, Cova des Bacons
* ↑ Enciclopèdia d'Eivissa i Formentera, Cova de sa Baixada
* ↑ Enciclopèdia d'Eivissa i Formentera, Cova Bruta
* ↑ Enciclopèdia d'Eivissa i Formentera, Cova de Sa Mà Peluda
* ↑ Enciclopèdia d'Eivissa i Formentera, Coves de s'Arena
* ↑ Enciclopèdia d'Eivissa i Formentera, Cova Mala
* ↑ Diccionari.cat, torrent
* ↑ Enciclopèdia d'Eivissa i Formentera, Torrent des Arbocers
* ↑ Enciclopèdia d'Eivissa i Formentera, Torrent de ses Bassetes
* ↑ Enciclopèdia d'Eivissa i Formentera, Torrentó Blanc
* ↑ Enciclopèdia d'Eivissa i Formentera, Torrent d'en Jai
* ↑ Enciclopèdia d'Eivissa i Formentera, Torrent d'en Jaume Maians
* ↑ Diccionari.cat, cap
* ↑ Enciclopèdia d'Eivissa i Formentera, Punta de Llençó
* ↑ Enciclopèdia d'Eivissa i Formentera, Punta de s'Alfàbia
* ↑ «La Mola (Formentera)». Gran Enciclopèdia Catalana. Barcelona: Grup Enciclopèdia Catalana.
* ↑ «La Mola (Formentera)». Gran Enciclopèdia Catalana. Barcelona: Grup Enciclopèdia Catalana.
* ↑ «La Mola (Formentera)». Gran Enciclopèdia Catalana. Barcelona: Grup Enciclopèdia Catalana.
* ↑ «La Mola (Formentera)». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Enciclopèdia d'Eivissa i Formentera, la Mola
* «La Mola (Formentera)». Gran Enciclopèdia Catalana. Barcelona: Grup Enciclopèdia Catalana.